அமெரிக்காவில் இருக்கும் ரோஸ்மேரி, கண் பரிசோதனைக்காக கண் பரிசோகரைப் பார்க்க கிளினிக் சென்று வெயிட் பண்ணிக் கொண்டு இருக்கிறார். ரோஸ்மேரிக்கு கிட்டதட்ட ஒரு 45 வயது இருக்கலாம். முகமெல்லாம் சுருங்கி, கண் உள்ளே சென்று பார்ப்பதற்கு பரிதாபமாய் இருந்தாள். ஆன்ட்டியில் இருந்து பாட்டியாகும் ஸ்டேஜில் ஏறக்குறைய இருக்கிறார். அப்படியே சுற்றும் முற்றும் பார்த்துக் கொண்டு இருந்த அவர், தற்செயலாக டாக்டர் பெயரை பார்த்தார். சில விநாடிகளில் அவர் நினைவில் ஃப்ளாஷ் அடித்தது. இந்த பெயரை எங்கேயே கேள்விப்பட்டிருக்கிறோமே என்று ஆழ்ந்த யோசனையில் இறங்கினார். அதற்கு கைமேல் பலன் கிடைத்தது.